
PARENGĖ  Lietuvos akreditacijos ir standartizacijos agentūros Akreditacijos departamentas.

PATVIRTINO Lietuvos akreditacijos ir standartizacijos agentūros direktorius 2026 m. liepos 23 d. įsakymu Nr. V-42.

GALIOJA NUO 2026 m. liepos 24 d. 


ANKSTESNIOJO LEIDIMO PAKEITIMAI

Šis dokumentas pakeičia AD 5.16:2024 trečiąjį leidimą. 

Nuo 2026 m. sausio 1 d. Nacionalinis akreditacijos biuras, prie jo prijungus reorganizuotą Lietuvos standartizacijos departamentą, savo veiklą tęsia kaip Lietuvos akreditacijos ir standartizacijos agentūra. Lietuvos Respublikos Vyriausybei paskyrus Lietuvos akreditacijos ir standartizacijos agentūrą nacionaline akreditacijos įstaiga (žr. Lietuvos Respublikos Vyriausybės 2006 m. liepos 4 d. nutarimo Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“ 2.21 p.), nacionalinės akreditacijos įstaigos funkcijas tiesiogiai perėmė vykdyti Lietuvos akreditacijos ir standartizacijos agentūros Akreditacijos departamentas (toliau – LA). Atsižvelgiant į tai, šiame ir kituose akreditacijos dokumentuose padaryti atitinkami pakeitimai, susiję su Nacionalinio akreditacijos biuro pavadinimo ir jo trumpinio pakeitimu į Lietuvos akreditacijos ir standartizacijos agentūros kaip juridinio asmens pavadinimą arba trumpinį LA, skirtą identifikuoti padalinį, vykdantį nacionalinės akreditacijos įstaigos funkcijas.
2026 m. sausio 1 d. žymi ir Pasaulinės akreditacijos bendradarbiavimo organizacijos (Global ACI) veiklos pradžią, kuri perima toliau vykdyti Tarptautinio akreditavimo forumo (IAF) funkcijas. Kol bus parengti ir patvirtinti visi reikalingi privalomo taikymo Pasaulinės akreditacijos bendradarbiavimo organizacijos dokumentai, kurį laiką lieka galioti IAF privalomo taikymo dokumentai, todėl atitinkamai tikslinamos ir šio akreditacijos dokumento nuostatos.

2 skyriuje ir 4.2 punkte atsisakyta nuorodos į nebegaliojantį IAF MD 14 “Application of ISO/IEC 17011 in Greenhouse Gas Validation and Verification (ISO 14065:2013)”.
Atlikti kiti redakcinio pobūdžio pakeitimai.

Teksto pakeitimai neidentifikuoti.



Informacija apie naujausius akreditacijos dokumentų AD pakeitimus pateikiama Lietuvos akreditacijos ir standartizacijos agentūros interneto svetainėje (https://lasa.lrv.lt)

1. [bookmark: _Toc462844876][bookmark: _Toc527703007][bookmark: _Toc514397695][bookmark: _Toc235025401]TAIKYMO SRITIS
Šis akreditacijos dokumentas skirtas Lietuvos akreditacijos ir standartizacijos agentūros Akreditacijos departamentui (toliau – LA), akreditavimo siekiančioms ir akredituotoms atitikties vertinimo įstaigoms bei kitoms suinteresuotosioms šalims. Jame aprašyti atitikties vertinimo ir akreditavimo procesai sutampa su LA taikomais procesais, sukurtais ir įdiegtais pagal standarto ISO/IEC 17011 reikalavimus. 
AD 5.16 taikomas kartu su atitikties vertinimo įstaigų bendruosius vertinimo ir akreditavimo reikalavimus nustatančiu akreditacijos dokumentu AD 5.1 „Atitikties vertinimo įstaigų akreditavimas. Bendrieji reikalavimai“. Klausimai, kurie nėra specialiai aptarti šiame akreditacijos dokumente (paraiškos dėl akreditavimo atmetimas, vertinimo proceso nutraukimas, akreditacijos sustabdymas, sustabdymo panaikinimas, akreditacijos panaikinimas, akreditavimo srities susiaurinimas, paslaugų apmokėjimas, AVĮ teisės ir pareigos, LA įsipareigojimai, skundai, apeliacijos, akreditacijos simbolių naudojimas), sprendžiami vadovaujantis atitinkamomis akreditacijos dokumento AD 5.1 „Atitikties vertinimo įstaigų akreditavimas. Bendrieji reikalavimai“ nuostatomis.
Validavimas ir (ar) verifikavimas, kaip atitikties vertinimo veikla, suprantama kaip pranešimuose (pareiškimuose, deklaracijose, tvirtinimuose, prognozėse arba ataskaitose) pateiktos informacijos patvirtinimas. Šios dvi veiklos atskiriamos pagal pranešimo taikymo laikotarpius. Validavimas – pranešimams apie numatomą būsimą naudojimą arba prognozuojamus rezultatus (patikimumo patvirtinimas), verifikavimas – pranešimams apie įvykius, kurie jau įvyko, arba rezultatus, kurie jau gauti (teisingumo patvirtinimas). Validavimą ir verifikavimą atliekančios atitikties vertinimo įstaigos (toliau – AVĮ) vertinamos ir akredituojamos pagal ISO/IEC 17029.
Kadangi ISO/IEC 17029 išdėstyti reikalavimai yra bendro pobūdžio, veikla vykdoma kartu taikant konkrečios programos/ schemos reikalavimus. Tokioje programoje/ schemoje pateikiami išsamesni  atskiro sektoriaus validavimo/ verifikavimo procesų/ procesų etapų aprašymai, kompetencijos kriterijai, principai, taisyklės ir nuostatos. Programoms/ schemoms priskiriama: teisinės sistemos, tarptautiniai, regioniniai arba nacionaliniai standartai, visuotinės iniciatyvos, sektorių taikomosios programos, taip pat ir individualūs susitarimai su validavimo / verifikavimo įstaigos klientais. 
Standartas ISO/IEC 17029 gali būti taikomas vienas arba su standartu ISO 14065 „Bendrieji reikalavimai įstaigoms, tvirtinančioms ir tikrinančioms informaciją apie aplinką“ (abiem atvejais taikoma validavimo/ verifikavimo programa). Taikymą apsprendžia validuojamos/ verifikuojamos informacijos pobūdis. Jeigu pranešimas susijęs su aplinkosauga arba organizacijos, produkto ar proceso šiltnamio efektą sukeliančių dujų (ŠESD) emisijomis, ISO/IEC 17029 taikomas kartu su  standartu ISO 14065. 
Siekiant atskirti bendrąjį akreditavimo pagal ISO/IEC 17029 atvejį nuo akreditavimo pagal konkrečią schemą/ programą atvejo (ES ATLPS), kai kuriais atvejais šio dokumento skyriai yra padalintas į dvi dalis, vienoje dalyje aprašomas bendro ISO/IEC 17029 taikymo, kitoje – konkretus akreditavimo pagal ES ATLPS programą atvejis. Nepaisant galimo ES ATLPS programai skirtų specialių nuostatų atskyrimo, esama ir vietų, kur ES ATLPS programai skirtos nuostatos dėstomos bendrame tekste.

ES ATLPS programos taikymas
Europos Sąjungos apyvartinių taršos leidimų prekybos sistemą (toliau – ES ATLPS) nustato Europos Parlamento ir Tarybos direktyva 2003/87/EB. ES ATLPS apima išmetamo šiltnamio efektą sukeliančių dujų (toliau – ŠESD) stebėseną, ataskaitų teikimą ir tikrinimą. Su ES ATLPS susiję reikalavimai išdėstyti dviejuose Komisijos įgyvendinimo reglamentuose – ŠESD kiekio stebėsenos ir ataskaitų teikimo reglamente (ES) 2018/2066 bei duomenų patikros ir tikrintojų akreditavimo reglamente (ES) 2018//2067 (atsižvelgiant į Įgyvendinimo reglamento (ES) 2024/1321 pakeitimus).
[bookmark: _Hlk155264473]Šis dokumentas nustato įstaigų, atliekančių pramonės įrenginių ir orlaivių išmetamo ŠESD kiekio stebėsenos ataskaitų tikrinimą pagal ES ATLPS schemą, akreditavimo pagal ISO/IEC 17029 ir ISO 14065 reikalavimus, procesus ir procedūras. 

2. [bookmark: _Toc462844877][bookmark: _Toc527703008][bookmark: _Toc514397696][bookmark: _Toc235025402]NORMINĖS NUORODOS
Taikomos AD 5.1 2 skyriaus taikytinos ir šio skyriaus nuostatos bei norminės nuorodos. 
2.1. LST EN ISO/IEC 17029:2020 „Atitikties vertinimas. Bendrieji principai ir reikalavimai, taikomi validavimo ir verifikavimo įstaigoms”
2.2. LST EN ISO 14065 „Bendrieji principai ir reikalavimai, taikomi aplinkosauginę informaciją patvirtinančioms ir tikrinančioms įstaigoms“ (toliau – ISO/IEC 14065)
2.3. LST EN ISO 14064-3 „Šiltnamio efektą sukeliančios dujos. 3 dalis. Pareiškimų dėl šiltnamio efektą sukeliančių dujų patikrinimo ir patvirtinimo specifikacija ir nurodymai“ 
2.4. ISO 14066 „Environmental information – Competence requirements for teams validating and verifying environmental information”
ES ATLPS schemai taikytinos norminės nuorodos
2.5. 2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Sąjungoje  ir iš dalies keičianti Tarybos direktyvą 96/61/E (toliau – Direktyva 2003/87/EB  arba ES ATLPS direktyva)
2.6. 2018 gruodžio 19 d. Komisijos įgyvendinimo reglamentas (ES) 2018/2067 dėl duomenų patikros ir tikrintojų akreditavimo pagal Europos Parlamento ir Tarybos direktyvą 2003/87/EB (toliau – Reglamentas (ES) 2018/2067 arba AVR) (atsižvelgiant į Įgyvendinimo reglamento (ES) 2024/1321 ir Įgyvendinimo reglamento ES (2025/1192 pakeitimus).
2.7. 2018 gruodžio 19 d. Komisijos įgyvendinimo reglamentas (ES) 2018/2066 dėl išmetamų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB, kuriuo iš dalies keičiamas Komisijos reglamentas (ES) Nr. 601/2012 (toliau – Reglamentas (ES) 2018/2066 arba MRR)
2.8. 2013 m. gegužės 2 d. Komisijos reglamentas (ES) Nr. 389/2013, kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimus Nr. 280/2004/EB ir Nr. 406/2009/EB įsteigiamas Sąjungos registras ir panaikinami Komisijos reglamentai (ES) Nr. 920/2010 ir Nr. 1193/2011 (toliau – Reglamentas ES 389/2013 arba Registro Reglamentas)
2.9. 2018 m. gruodžio 19 d. Komisijos deleguotasis reglamentas (ES) Nr. 2019/331, kuriuo nustatomos suderinto nemokamų apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės
2.10. 2024 m. gegužės 8 d. Komisijos įgyvendinimo reglamentas (ES) 2024/1321, kuriuo dėl duomenų patikros ir tikrintojų akreditavimo iš dalies keičiamas Įgyvendinimo reglamentas (ES) 2018/2067
2.11. 2025 m. birželio 18 d. Komisijos įgyvendinimo reglamentas (ES) 2025/1192, kuriuo dėl tam tikrų duomenų patikros ir tikrintojų akreditavimo aspektų iš dalies keičiamas Įgyvendinimo reglamentas (ES) 2018/2067
2.12. EA-6/03 „EA document for accreditation of Verification Bodies for the purpose of EU ETS Directive”
2.13. IAF MD 6 „IAF Mandatory document for the Application of ISO 14065:2020“
PASTABA. Greitu metu bus pakeistas analogiško turinio Global ACI dokumentu. Dėl aktualaus taikytino dokumento žr. Global ACI interneto svetainės skiltį Publications/Documents (https://global-aci.org/en/documents-categories/)
2.14. Europos Komisijos parengti dokumentai, pvz., Guidance Document „The Accreditation and Verification Regulation – Relation between the AVR and EN ISO/IEC 17011“ (toliau – EGD I), Guidance Document „The Accreditation and Verification Regulation – Explanatory Guidance“ (toliau – KGN II.9) ir kiti (žr. https://climate.ec.europa.eu/eu-action/eu-emissions-trading-system-eu-ets/monitoring-reporting-and-verification-eu-ets-emissions_en).
2.15. Lietuvos Respublikos aplinkos ministro 2004 m. balandžio 29 d. įsakymas Nr. D1-231 „Dėl Šiltnamio efektą sukeliančių dujų apyvartinių taršos leidimų skyrimo ir prekybos jais tvarkos aprašo patvirtinimo“
2.16. Lietuvos Respublikos aplinkos ministro 2012 m. lapkričio 27 d. įsakymas Nr. D1-969 „Dėl atsakomybės ir funkcijų paskirstymo įgyvendinant 2012 m. birželio 21 d. reglamentą (ES) Nr. 600/2012 dėl išmetamo šiltnamio efektą sukeliančių dujų kiekio ataskaitų ir tonkilometrių duomenų ataskaitų patikros ir vertintojų akreditavimo pagal Europos Parlamento ir Tarybos direktyvą 2003/87/EB“ 
2.17. Lietuvos Respublikos ūkio ministro 2012 m. lapkričio 12 d. įsakymas Nr. 4-1088 „Dėl įgaliojimų suteikimo atlikti 2012 m. birželio 21 d. Reglamente (ES) Nr. 600/2012 dėl išmetamo šiltnamio efektą sukeliančių dujų kiekio ataskaitų ir tonkilometrių duomenų ataskaitų patikros ir vertintojų akreditavimo pagal Europos Parlamento ir Tarybos direktyvą 2003/87/EB nustatytas nacionalinės akreditacijos įstaigos funkcijas suteikimo“.

3. [bookmark: _Toc462844878][bookmark: _Toc527703009][bookmark: _Toc514397697][bookmark: _Toc235025403]SANTRUMPOS, TERMINAI IR APIBRĖŽTYS
Taikomos AD 5.1 3 skyriaus taikytinos ir šio skyriaus nuostatos bei norminės nuorodos. 
3.1.	Pareiškimas (angl. claim) – kliento deklaruota informacija. (2.1)
1 PASTABA. Pareiškimas yra atitikties vertinimo atliekant validavimą / verifikavimą objektas.
2 PASTABA. Pareiškimu gali būti perteikiama situacija tam tikru momentu arba jis galėtų aprėpti laikotarpį.
3 PASTABA. Pareiškimas turėtų būti validavimo įstaigos / verifikavimo įstaigos aiškiai atpažįstamas ir nuosekliai įvertintas ar išmatuojamas pagal nurodytus reikalavimus.
4 PASTABA. Pareiškimas gali būti pateikiamas ataskaitos, teiginio, deklaracijos, projekto plano ar konsoliduotų duomenų pavidalu.
3.2.	Validavimas – pareiškimo patvirtinimas pateikiant objektyvius įrodymus, kad tam tikro numatomo būsimo naudojimo ar taikymo reikalavimai yra įvykdyti. (2.1)
1 PASTABA. Objektyvūs įrodymai gali būti iš tikrų ar modeliuotų šaltinių.
2 PASTABA. Validavimas laikomas procesu prielaidų pagrįstumui, apribojimams ir metodams, kuriais grindžiamas pareiškimas apie būsimos veiklos rezultatus, įvertinti.
3 PASTABA. Validavimas taikomas pareiškimams apie numatomą būsimą naudojimą remiantis prognozuojama informacija (patikimumo patvirtinimas).
3.3.	Verifikavimas – patvirtinimas pateikiant objektyvius įrodymus, kad nurodyti reikalavimai yra įvykdyti. (2.1)
1 PASTABA. Verifikavimas laikomas procesu pareiškimui įvertinti remiantis ankstesniais duomenimis ir informacija, siekiant nustatyti, ar pareiškimas yra iš esmės teisingas ir atitinka nurodytus reikalavimus.
2 PASTABA. Verifikavimas taikomas pareiškimams apie įvykius, kurie jau įvyko, arba rezultatus, kurie jau gauti (teisingumo patvirtinimas). 
3.4.	Validavimo programa – validavimo veiksmų vykdymo konkrečiame sektoriuje taisyklės, procedūros ir valdymas. (2.1)
1 PASTABA. Validavimo programos gali būti vykdomos tarptautiniu, regioniniu, nacionaliniu, subnacionaliniu ar konkretaus sektoriaus lygiu.
2 PASTABA. Programa taip pat gali būti vadinama schema.
3 PASTABA. Programa gali būti standartų, galinčių aprėpti visus šio dokumento reikalavimus, rinkinys.
3.5.	Verifikavimo programa – verifikavimo veiksmų vykdymo konkrečiame sektoriuje taisyklės, procedūros ir valdymas. (2.1)
1 PASTABA. Verifikavimo programos gali būti vykdomos tarptautiniu, regioniniu, nacionaliniu, subnacionaliniu ar konkretaus sektoriaus lygiu.
2 PASTABA. Programa taip pat gali būti vadinama schema.
3 PASTABA. Programa gali būti standartų, galinčių aprėpti visus šio dokumento reikalavimus, rinkinys.
3.6.	AVĮ – atitikties vertinimo įstaiga (validavimo/ verifikavimo įstaiga/ ES ATLPS atveju - tikrintojas).
Schemos ES ATLPS terminai
3.7.	Šiltnamio efektą sukeliančios dujos (ŠESD) – gamtinės ir antropogeninės kilmės dujinė atmosferos sudedamoji dalis, kuri sugeria ir skleidžia tam tikrų bangos ilgių Žemės paviršiaus, atmosferos ir debesų infraraudonosios spinduliuotės spektro spinduliuotę. (2.7)
1 PASTABA. Prie šiltnamio efektą sukeliančių dujų priskiriamas anglies dioksidas (CO2), metanas (CH4), diazoto oksidas (N2O), fluorintieji angliavandeniliai (HFC), perfluorintieji angliavandeniliai (PFC) ir sieros heksafluoridas (SF6).
2 PASTABA. Kriterijuose gali būti nurodytos kitos radiacinio įšilimo sudedamosios dalys.

4. [bookmark: _Toc528248419][bookmark: _Toc529627079][bookmark: _Toc462844879][bookmark: _Toc527703010][bookmark: _Toc514397698][bookmark: _Toc235025404]BENDROSIOS NUOSTATOS
Taikomos AD 5.1 4 skyriaus taikytinos ir šio skyriaus nuostatos. 
4.1.	Vykdydamas AVĮ vertinimą ir akreditavimą, LA vadovaujasi savo politikomis ir procedūromis, standartu ISO/IEC 17029, validavimo/ verifikavimo programa ir kitais dokumentais, nustatančiais reikalavimus validuojamai/ verifikuojamai veiklai. Su aplinkos apsauga susijusios informacijos validavimui/ verifikavimui kartu su ISO/IEC 17029 taikomi ISO 14065 ir IAF MD 6. 
4.2.	Vykdydamas validavimo/ verifikavimo įstaigų akreditavimą pagal ES ATLPS schemą, LA vadovaujasi savo politikomis ir procedūromis, standartais ISO/IEC 17029 ir ISO/IEC 14065, direktyva 2003/87/EB; Reglamentais (ES) 2018/2067, (ES) 2018/2066, (ES) 2024/1321, privalomojo taikymo dokumentais EA-6/03, IAF MD 6.
4.3.	AVĮ vertinimui taikomi šie metodai:
a) kompetencijos vertinimas – veikla, kurią LA atlieka validavimo/ verifikavimo įstaigų patalpose (arba nuotoliniu būdu, jei reikia), kurios metu yra peržiūrima ir vertinama kompetencija, pvz., peržiūrint kompetencijos vertinimo įrašus arba apklausiant dalyvaujančius darbuotojus;
b) vertikalus auditas – veikla, kurią LA atlieka AVĮ patalpose (arba nuotoliniu būdu, jei reikia), kurios metu yra peržiūrimi ir vertinami su konkrečia validavimo/ verifikavimo veikla susiję įrašai ir dokumentai, įskaitant audito vadovo, auditoriaus ar techninio eksperto kompetencijos įrašus; 
c) veiklos stebėjimas (toliau – stebėjimas/ audito stebėjimas/ veiklos stebėjimas) – veikla, kurios metu LA stebi (be trukdžių) AVĮ atliekamą atitikties vertinimo veiklą (akreditavimo pagal ES ATLPS atveju – tikrintojo veiklos vietoje atliekamą išmetamųjų teršalų ataskaitų, pradinių duomenų ataskaitų, naujų dalyvių ataskaitų, metinių veiklos duomenų ataskaitų, tonkilometrių ataskaitų patikrą) ir kitą AVĮ patalpose atliekamą veiklą. 
4.4.	Kiekvienam naujam pareiškėjui ir kiekvienai akredituotai AVĮ parengiama vertinimo programa, pagrįsta rizikos vertinimu. Akreditavimo ES ATLPS atveju vertinimo programa per akreditavimo ciklą apima bent vieną stebėjimą kiekviename pageidaujamos akreditavimo srities klasteryje (2 lentelė), kuris yra pageidaujamoje akreditavimo/ akreditavimo srityje. Atrinktų validavimo/ verifikavimo bylų vertinamoji analizė (vertikalus auditas) papildo stebėjimus, kad pirminio akreditavimo metu ir vėliau, per akreditavimo ciklą būtų įvertinta visa akreditavimo sritis. LA gali pratęsti tokią vertinimo tvarką arbą ją suintensyvinti, jei veikla viename ar keliuose klasteriuose yra labai sudėtinga ir reikalauja didelės kompetencijos. 
4.5.	Stebėjimų gali prireikti antroje ataskaitinių metų pusėje dėl kai kuriems įrenginiams taikomų specifinių prieigos apribojimų, pvz., dėl darbo atviroje jūroje arba dėl įrenginio dydžio ir sudėtingumo.
Schemos ES ATLPS atveju
4.6	Tikrintojas kiekvienais metais iki lapkričio 15 d. pateikia LA tokią informaciją: 
a) planuojamą patikrų, kurias tikrintojas yra numatęs atlikti, laiką ir vietą, įskaitant tai, ar bus surengtas fizinis ar virtualus apsilankymas vietoje; 
b) veiklos vykdytojų arba orlaivių naudotojų, kurių išmetamųjų teršalų kiekio ataskaitos, bazinių duomenų ataskaitos, naujo rinkos dalyvio duomenų ataskaitos arba metinės veiklos lygio ataskaitos bus tikrinamos, adresus ir kontaktinius duomenis; 
c) patikros grupės narių vardus ir pavardes ir akreditavimo sritį, kuriai priskiriama veiklos vykdytojo arba orlaivių naudotojo veikla. 
Pasikeitus a) dalyje nurodytai informacijai, tikrintojas apie tuos pasikeitimus praneša LA per 3 darbo dienas.

5. [bookmark: _Toc528248421][bookmark: _Toc529627081][bookmark: _Toc462844880][bookmark: _Toc527703011][bookmark: _Toc514397699][bookmark: _Toc235025405]PIRMINIS AKREDITAVIMAS
Taikomos AD 5.1 5 skyriaus taikytinos nuostatos kartu su šiame skyriuje nustatytais ypatumais.

5.1. [bookmark: _Toc462844881][bookmark: _Toc527703012][bookmark: _Toc514397700][bookmark: _Toc235025406]Paraiškos pateikimas

5.1.1.	AVĮ paraišką sudarančių dokumentų sąrašas pateiktas 1 priede. 
5.1.2.	Validavimo/ verifikavimo veikla vykdoma pagal konkrečią programą/ schemą, atitinkančią ISO/IEC 17029 8 skyriaus reikalavimus. AVĮ teikiama schema turi būti įvertinta ir atitikti schemoms keliamus reikalavimus, be to, LA turi turėti reikalingas politikas/ procedūras ir būti pasirengęs laiku atlikti AVĮ vertinimą, todėl kiekvienas paraiškos pateikimas yra derinamas su LA, jei būtina, koreguojama paraiškos apimtis ir turinys.  
5.1.3.	Tikrinant pagal ES ATLPS schemą, tikrintojo akreditavimo sritis (3 priedas) nurodoma remiantis 1 lentele.

1 lentelė. Tikrintojų veiklos kategorijos (AVR I priedas) (pakeista pagal (ES) 2024/1321)
	Veiklos kategorija
	Veiklos pavadinimas

	1a
	Kuro deginimas įrenginiuose naudojant tik komercinį standartinį kurą, apibrėžtą Komisijos įgyvendinimo reglamente (ES) 2018/2066, arba A ir B kategorijų įrenginiuose naudojant gamtines dujas

	1b
	Kuro deginimas įrenginiuose, be apribojimų

	1c
	Išmetamųjų teršalų, kuriems taikomas Direktyvos 2003/87/EB IVa skyrius, patikra

	2
	Naftos perdirbimas

	3
	· Kokso gamyba 
· Metalo rūdos (įskaitant sulfidinę rūdą) deginimas arba kaitinimas, įskaitant granuliavimą
· Ketaus arba plieno gamyba (pirminis arba antrinis liejimas), įskaitant tolydinį liejimą

	4
	· Juodųjų metalų (įskaitant juodojo metalo lydinius) gamyba ar perdirbimas
· Antrinio aliuminio gamyba 
· Spalvotųjų metalų gamyba arba perdirbimas, įskaitant lydinių gamybą

	5
	Pirminio aliuminio arba aliuminio oksido gamyba (išmetamas CO2 ir PFC)

	6
	· Cemento klinkerio gamyba
· Kalkių gamyba arba dolomito ar magnezito kalcinavimas 
· Stiklo, įskaitant stiklo pluoštą, gamyba 
· Keraminių gaminių gamyba degimo būdu
· Akmens vatos izoliacinės medžiagos gamyba 
· Gipso džiovinimas arba kalcinavimas arba gipso plokščių ir kitų gipso produktų gamyba

	7
	· Celiuliozės gamyba iš medienos arba kitų pluoštinių medžiagų
· Popieriaus ir kartono gamyba

	8
	· Suodžių gamyba
· Amoniako gamyba 
· Didelio masto organinių cheminių medžiagų gamyba, taikant krekingą, riformingą, dalinę arba visišką oksidaciją arba kitus panašius metodus 
· Vandenilio (H2) ir sintezės dujų gamyba 
· Natrio karbonato (Na2CO3) ir natrio hidrokarbonato ((NaHCO3) gamyba

	9
	· Azoto rūgšties gamyba (CO2 ir N2O išmetamieji teršalai)
· Adipo rūgšties gamyba (CO2 ir N2O išmetamieji teršalai) 
· Glioksalio ir glioksalio rūgšties gamyba (CO2 ir N2O išmetamieji teršalai)

	10
	· Įrenginių, kuriems taikoma Direktyva 2003/87/EB, išmetamų šiltnamio efektą sukeliančių dujų rinkimas siekiant jas transportuoti ir saugoti geologinėje saugykloje, patvirtintoje pagal Direktyvą 2009/31/EB 
· Šiltnamio efektą sukeliančių dujų transportavimas į geologinę saugyklą, patvirtintą pagal Direktyvą 2009/31/EB, išskyrus tas išmetamąsias ŠESD, kurios priskiriamos kitai veiklai, nurodytai Direktyvos 2003/87/EB I priede

	11
	Šiltnamio efektą sukeliančių dujų geologinis saugojimas saugykloje, patvirtintoje pagal Direktyvą 2009/31/EB

	12
	Aviacijos veikla (išmetamųjų teršalų duomenys)

	98
	Kita veikla pagal Direktyvos 2003/87/EB 10a straipsnį

	99
	Kita pagal Direktyvos 2003/87/EB 24 straipsnį valstybės narės įtraukta veikla, išsamiai apibūdinta akreditavimo pažymėjime



5.2. [bookmark: _Toc462844882][bookmark: _Toc527703013][bookmark: _Toc514397701][bookmark: _Toc235025407]Paraiškos dokumentų vertinimas
5.2.1.	Europos Komisijos nuomone, naudojant nustatytus šablonus ir tam tikrus failų formatus, užtikrinamas didesnis valstybių narių tarpusavio darnumas ir padedama išvengti metodikos skirtumų. Atsižvelgiant į tai, tikrintojai turėtų naudoti Komisijos parengtus šablonus arba tam tikrus failų formatus. Jei valstybė narė parengia nacionalinius šablonus arba failų formatų specifikacijas, siekiant užtikrinti metodikos darnumą, juose turėtų būti bent tie patys elementai, kaip ir Komisijos parengtuose šablonuose (AVR).
5.2.2.	Dėl minėtos priežasties dokumentų vertinamosios analizės metu LA vertinimo grupė įvertina, ar tikrintojo įrašų formos sutampa su tikrintojams skirtais šablonais, pateiktais https://climate.ec.europa.eu/eu-action/eu-emissions-trading-system-eu-ets/monitoring-reporting-and-verification-eu-ets-emissions_en.   

5.3. [bookmark: _Toc462844884][bookmark: _Toc527703015][bookmark: _Toc514397703][bookmark: _Toc235025408]AVĮ vertinimas
5.3.1.	Akreditavimo pagal ES ATLPS schemą atveju, siekiant sumažinti tikrintojo veiklos stebėjimų skaičių, tikrintojo veiklos kategorijos pagal panašius kompetencijos kriterijus sugrupuojamos į klasterius (2 lentelė; EA-6/03).
5.3.2.	Pirminio akreditavimo metu LA įvertina visą pageidaujamą akreditavimo sritį arba akreditavimo sritį reprezentuojančią imtį. Šiuo tikslu pageidaujamoje akreditavimo srityje atliekamas bent vienas tikrintojo veiklos stebėjimas kiekviename klasteryje ir bent vienas vertikalus auditas kiekvienoje veiklos kategorijoje (2 lentelė). Jei šios sąlygos negalima įvykdyti dėl to, kad tikrintojas neturi klientų, LA gali nuspręsti suteikti akreditaciją vien kompetencijos vertinimo pagrindu, nustatęs šias sąlygas:
– kiekvienoje pageidaujamos akreditavimo srities grupėje gavęs pirmąjį/ vieną iš pirmųjų klientą, tikrintojas pakvies LA atlikti jo atliekamos patikros stebėjimą ir bylos vertikalų auditą;
– pirmojo/ vieno iš pirmųjų kliento vertinimo metu nustatytos neatitiktys gali lemti akreditavimo pažymėjimo galiojimo sustabdymą ir/ arba panaikinimą.  
5.3.3.	Tikrintojai, siekiantys tikrinti bazinių duomenų ataskaitas, naujų rinkos dalyvių duomenų ataskaitas ir metines duomenų ataskaitas, akredituojami atlikus stebėjimą 98 veiklos kategorijoje.

2 lentelė. Tikrintojų veiklos grupavimas (ST ir VA) (pakeista pagal (ES) 2024/1321)
	Veiklos grupė (klasteris)
	Veiklos kategorija
	Veiklos pavadinimas

	A
	1a, 1b, 1c, 7
	· Kuro deginimas įrenginiuose naudojant tik komercinį standartinį kurą, apibrėžtą Komisijos įgyvendinimo reglamente (ES) 2018/2066, arba A ir B kategorijų įrenginiuose naudojant gamtines dujas 
· Kuro deginimas įrenginiuose, be apribojimų 
· Išmetamųjų teršalų, kuriems taikomas Direktyvos 2003/87/EB IVa skyrius, patikra
· Celiuliozės gamyba iš medienos arba kitų pluoštinių medžiagų
· Popieriaus ir kartono gamyba

	B
	6
	· Cemento klinkerio gamyba
· Kalkių gamyba arba dolomito ar magnezito kalcinavimas 
· Stiklo, įskaitant stiklo pluoštą, gamyba 
· Keraminių gaminių gamyba degimo būdu
· Akmens vatos izoliacinės medžiagos gamyba 
· Gipso džiovinimas arba kalcinavimas arba gipso plokščių ir kitų gipso produktų gamyba

	C
	2, 8
	· Naftos perdirbimas 
· Suodžių gamyba
· Amoniako gamyba 
· Didelio masto organinių cheminių medžiagų gamyba, taikant krekingą, riformingą, dalinę arba visišką oksidaciją arba kitus panašius metodus 
· Vandenilio (H2) ir sintezės dujų gamyba 
· Natrio karbonato (Na2CO3) ir natrio hidrokarbonato ((NaHCO3) gamyba

	D
	3, 4, 5
	· Kokso gamyba 
· Metalo rūdos (įskaitant sulfidinę rūdą) deginimas arba kaitinimas, įskaitant granuliavimą
· Ketaus arba plieno gamyba (pirminis arba antrinis liejimas), įskaitant tolydinį liejimą 
· Juodųjų metalų (įskaitant juodojo metalo lydinius) gamyba ar perdirbimas
· Antrinio aliuminio gamyba 
· Spalvotųjų metalų gamyba arba perdirbimas, įskaitant lydinių gamybą 
· Pirminio aliuminio arba aliuminio oksido gamyba (išmetamas CO2 ir PFC)

	E
	9
	· Azoto rūgšties gamyba (CO2 ir N2O išmetamieji teršalai)
· Adipo rūgšties gamyba (CO2 ir N2O išmetamieji teršalai) 
· Glioksalio ir glioksalio rūgšties gamyba (CO2 ir N2O išmetamieji teršalai)

	F
	10, 11
	· Įrenginių, kuriems taikoma Direktyva 2003/87/EB, išmetamų šiltnamio efektą sukeliančių dujų rinkimas siekiant jas transportuoti ir saugoti geologinėje saugykloje, patvirtintoje pagal Direktyvą 2009/31/EB 
· Šiltnamio efektą sukeliančių dujų transportavimas į geologinę saugyklą, patvirtintą pagal Direktyvą 2009/31/EB
· Šiltnamio efektą sukeliančių dujų geologinis saugojimas saugykloje, patvirtintoje pagal Direktyvą 2009/31/EB, išskyrus tas išmetamąsias ŠESD, kurios priskiriamos kitai veiklai, nurodytai Direktyvos 2003/87/EB I priede

	G
	12
	Aviacijos veikla (išmetamųjų teršalų duomenys)

	H
	98
	Kita veikla pagal Direktyvos 2003/87/EB 10a straipsnį

	I
	99
	Kita pagal Direktyvos 2003/87/EB 24 straipsnį valstybės narės įtraukta veikla, išsamiai apibūdinta akreditavimo pažymėjime



6. [bookmark: _Toc462844887][bookmark: _Toc235025409]PRIEŽIŪROS VERTINIMAI
Taikomos AD 5.1 6 skyriaus taikytinos nuostatos kartu su šiame skyriuje nustatytais ypatumais.
6.1.	Akreditavimo pagal ES ATLPS atveju, atsižvelgiant į AVR 50 str., LA kasmet atlieka kiekvieno tikrintojo, kuriam jis išdavė akreditavimo pažymėjimą, priežiūrą. 
6.2.	Per akreditavimo ciklą, vadovaujantis vertinimo programa, atliekamas bent vienas patikros veiklos stebėjimas kiekviename akreditavimo srities klasteryje. 
6.3.	Priežiūros vertinimo, atliekamo validavimo/ verifikavimo įstaigų patalpose, metu kiekvienoje validavimo/ verifikavimo veiklos kategorijoje per akreditavimo ciklą atliekamas bent vienas vertikalus auditas. 
6.4.	Kasmet atliekamas bent vienas 1a arba 1 b kategorijos vertikalus auditas, jei kategorija yra akreditavimo srityje.
6.5.	Bent kartą per akreditavimo ciklą atliekamas stacionarių emisijų monitoringo sistemų (angl. CEMS) patikros stebėjimas, jei taikoma. 

7. [bookmark: _Toc527703019][bookmark: _Toc514397707][bookmark: _Toc235025410]AKREDITAVIMO SRITIES IŠPLĖTIMAS 
Taikomos AD 5.1 7 skyriaus taikytinos nuostatos kartu su šiame skyriuje nustatytais ypatumais.
7.1.	Kai akreditavimo sritis plečiama nauja veiklos kategorija, vertinami dokumentais įforminti kompetencijos įrodymai ir atliekamas vertikalus auditas. Jei veikla plečiama nauju klasteriu, atliekamas veiklos stebėjimas. 
7.2.	Jei stebėjimas arba vertikalus auditas negalimi, akreditacija gali būti suteikta vien kompetencijos vertinimo pagrindu, atidedant stebėjimą (žr. 5.3.2 p.).  
 
8. [bookmark: _Toc527703020][bookmark: _Toc514397708][bookmark: _Toc235025411]PAKARTOTINIS VERTINIMAS
[bookmark: _Toc527703021][bookmark: _Toc514397709][bookmark: _Toc462844888]Taikomos AD 5.1 7 skyriaus taikytinos nuostatos kartu su šiame skyriuje nustatytais ypatumais.
8.1.	Akreditavimo pagal ES ATLPS atveju pakartotinis vertinimas planuojamas atsižvelgiant į AVR 51 str. reikalavimus. 
8.2.	Pakartotinio vertinimo metu patvirtinama, kad visuose akreditavimo srities klasteriuose buvo atlikti stebėjimai ir visose veiklos kategorijose – vertikalūs auditai. 
8.3.	Atliekamas stebėjimas bent vienoje iš 12 techninės veiklos kategorijų. Stebėjimų skaičius ir pobūdis nustatomas remiantis akreditavimo ciklo metu atliktų stebėjimų rezultatais ir veiksniais, į kuriuos LA atsižvelgia atrinkdamas bylas vertikaliems auditams ir veiklos stebėjimams.
8.4.	Tikrintojai turi gebėti įrodyti savo kompetenciją visose akreditavimo srities veiklos kategorijose. Pakartotinio vertinimo metu LA gali priimti sprendimą sustabdyti akreditaciją ir (arba) panaikinti akreditavimo pažymėjimo galiojimą arba nesuteikti akreditacijos kategorijai, kurioje nevykdoma veikla, nebent vertintojas lygiaverčiu būdu gali įrodyti, kad jis išlaiko reikalingą kompetenciją (pvz., per panašios veiklos akreditaciją).
 
9. [bookmark: _Toc235025412]LAS TAIKYMAS

9.1.	LAS netaikoma. 

________________________________
[bookmark: _Toc158138070]

[bookmark: _Toc23168019][bookmark: _Toc235025413]LA/AD5.16/1 priedas. Paraiškos turinys

Dokumentuotos informacijos pateikimo terminai:
Veiklos stebėjimui – ne vėliau kaip prieš 5 d. d. iki veiklos stebėjimo.
Planinei priežiūrai:
· kiekvienų metų sausio 15 d. einamųjų metų v/v planas (Eil. Nr. 14); 
(ES ATLPS atveju – ne vėliau kaip iki lapkričio 15 d.; apie pasikeitimus pranešti per 5 d.d.)
· 1 mėn. prieš priežiūrą – kiti nurodyti dokumentai.
Akreditavimo srities plėtimui – 3 mėn. prieš priežiūrą, jei pageidaujama, kad vertinimas būtų atliktas kartu su priežiūra.
Pakartotiniam akreditavimui - 6 mėn. iki akreditavimo pažymėjimo galiojimo termino pabaigos.
Apie įvykusius pokyčius LA turi būti  informuojamas nedelsiant, pateikiant nurodytus dokumentus (Eil. Nr. 22)

	Eil. Nr.
	Informacijos pavadinimas
	Informacijos pateikimo forma
	Pirminis akreditavimas
	Priežiūra
	Akreditavimo srities plėtimas[footnoteRef:2]  [2:  Akreditavimo srities plėtimas jau taikomos schemos ribose. Kai sritis plečiama nauja patikros programa arba nauja veiklos vieta, turi būti pateikti pirminiam akreditavimui priskirti dokumentai. ] 

	Pakartotinis akreditavimas
	AVĮ veiklos stebėjimas

	1
	Prašymas 
	2 priedas
	x
	
	x
	x
	

	2
	Pageidaujama akreditavimo sritis 
	3 priedas 

	x
	
	x
	x
	

	3
	Žinios apie tikrintoją, jo finansavimą ir lėšų paskirstymą
	4 priedas
	x
	
	
	x
	

	4
	Tikrintojo nuostatų kopija, jei tikrintojas yra juridinio asmens dalis
	AVĮ dokumentas
	x
	
	
	x
	

	5
	Tikrintojo organizacinė struktūra; juridinio asmens organizacinė struktūra, jei tikrintojas yra juridinio asmens dalis
	AVĮ dokumentas
	x
	
	
	x
	

	6
	Informacija apie tikrintojo darbuotojus 
	5 priedas
	x
	
	
	x
	

	7
	Kokybės vadovo ir bendrųjų vadybos sistemos politikų ir procedūros kopijos (įskaitant politikas, tikslus, atsakomybių paskirstymą ir kt.)
	AVĮ dokumentai
	x
	
	
	x
	

	8
	Validavimo/ verifikavimo politikų ir procedūrų kopijos (įskaitant ryšių palaikymo su klientais ir kt. suinteresuotomis šalimis, konfidencialumo užtikrinimo,  apeliacijų nagrinėjimo, skundų nagrinėjimo, pataisytos patikros ataskaitos parengimo, subrangos, pagal sutartis dirbančių asmenų valdymo ir kt. tvarkas)
	AVĮ dokumentai
	x
	
	x
	x
	

	9
	Procedūrų, kurios buvo sukurtos arba pakeistos ir neįtrauktos į Kokybės vadovą, kopijos
	AVĮ dokumentai
	x
	x
	x
	x
	

	10
	Validavimo/ verifikavimo schema/ programa  
	AVĮ dokumentai
	x
	
	x
	x
	

	11
	Validavimo/ verifikavimo ataskaitos ir pranešimo dėl validavimo/ verifikavimo pavyzdžiai
	AVĮ dokumentai
	x
	
	x
	x
	

	12
	Tikrintojo atliekamos patikros funkcijos; kiekvieną funkciją atliekančių darbuotojų kompetencijos kriterijai ir kompetencijos vertinimo įrašai, kompetenciją įrodantys įrašai (mokymo dokumentai, egzaminų rezultatai, pažymėjimai, cv). Personalo kompetencijos valdymo procesų aprašymai.
	AVĮ dokumentai
	x
	
	
	x
	

	13
	Žinios apie atliktas patikras (jei taikytina), nurodant kiekvieno kliento pavadinimą, veiklos vietą, patikros programą, patikros datą, tikrintojus   
	AVĮ dokumentas
	x
	
	
	x
	

	14
	Einamųjų metų patikrų planas, nurodant kliento pavadinimą, veiklos vietą, patikros programą,  planuojamo patikros datą, tikrintojus   
	AVĮ dokumentas
	
	x
	
	x
	

	15
	Informacija apie subrangovus 
	6 priedas
	x
	x
	
	x
	

	16
	Ryšys tarp ISO/IEC 17029, ISO 14065, Reglamento (ES) 2018/2067, jei taikoma, kitų reikalavimus nustatančių dokumentų atskirų punktų ir reikalavimų vykdymo tvarkas nustatančių tikrintojo vadybos sistemos dokumentų 
	7 priedas
	x
	
	
	x
	

	17
	Tikrintojo naudojamos įrašų formos
	AVĮ dokumentai
	x
	
	
	
	

	18
	Paskutinės vadybos vertinamosios analizės dokumentuota informacija
	AVĮ dokumentai
	x
	x
	
	x
	

	19
	Paskutinio vidaus audito dokumentuota informacija
	AVĮ dokumentai
	x
	x
	
	x
	

	20
	Nešališkumo užtikrinimo mechanizmas. Rizikos veiklos nešališkumui vertinimo  ir monitoringo dokumentuota informacija
	AVĮ dokumentai
	x
	x
	
	x
	

	21
	Žinios apie pokyčius, įvykusius po paskutiniojo LA vertinimo 
	8 priedas
	
	x
	
	x
	

	22
	Žinios apie pokyčius, apie kuriuos tikrintojas turi pranešti LS pagal akreditavimo sutartį:
· tikrintojo atlikta pokyčių įtakos akreditavimo reikalavimų atitikčiai vertinamoji analizė (pvz., AVĮ atlikta keičiamo ir jį keičiančio dokumento lyginamoji analizė);
· priemonių, skirtų užtikrinti pakitusių reikalavimų įgyvendinimą, planas;
· objektyvūs įrodymai, liudijantys tinkamą pokyčių įdiegimą
	AVĮ dokumentai[footnoteRef:3] [3:  Pateikiama nedelsiant, įvykus pokyčiui.] 

	
	
	
	
	

	23
	Prašymas atlikti validavimo/ verifikavimo schemos/ programos vertinimą, jei schema bus taikoma  ES mastu, informacija apie schemą, schemos savininką, schemos validavimo ir kt. informacija arba  
Prašymas atlikti validavimo/ verifikavimo schemos/ programos vertinimą, jei schema bus taikoma  tik nacionaliniu mastu, informacija apie schemą, schemos savininką, schemos validavimo ir kt. informacija arba
Įsivertinimo informacija, jei schemos savininkė yra AVĮ ir schema skirta tik jos pačios naudojimui 
	LA parengtos įrašų formos[footnoteRef:4] [4:  Derinama su LA prieš pateikiant paraišką, žr. 5.1.2 p.] 

	x
	
	
	
	

	24
	Tikrinimo planas
	AVĮ dokumentas
	x
	x
	x
	x
	x

	25
	Paskutiniojo tikrinimo ataskaita
	AVĮ dokumentas
	x
	x
	x
	x
	x

	26
	Tikrinimo trukmės nustatymo pagrindimas
	AVĮ dokumentas
	x
	x
	x
	x
	x

	27
	Tikrintojo programa, procedūra arba lygiavertė dokumentuota informacija
	AVĮ dokumentas
	x
	x
	x
	x
	x

	28
	Tikrintojų ir su v/v susijusias funkcijas atliekančių darbuotojų kompetencijos kriterijai ir kompetencijos vertinimo įrašai
	AVĮ dokumentai
	x
	x
	x
	x
	x

	29
	Tikrintojo klientui išduoto patikrinimo dokumento kopija (jei taikytina)
	AVĮ dokumentas
	x
	x
	x
	x
	x

	30
	Informacija apie tikrintojo klientą arba kliento dokumentai, leidžiantys suvokti kliento veiklą 
	AVĮ dokumentas
	x
	x
	x
	x
	x

	31
	Stebėto tikrinimo ataskaita (po stebėjimo)
	AVĮ dokumentas
	x
	x
	x
	x
	x



________________________


[bookmark: _Toc235025414]LA/AD5.16/2 priedas. Prašymas

[bookmark: _Toc138091524]
(Informacija pateikiama ant AVĮ arba organizacijos, kuriai priklauso AVĮ, oficialaus juridinio asmens blanko)



	Lietuvos akreditacijos ir standartizacijos agentūros Akreditacijos departamentui
	(data, registracijos numeris)




[bookmark: _Toc532290498]DĖL AKREDITAVIMO

	Prašome              pasirinkite tinkamą formuluotę, įrašykite savo duomenis; nereikalingą informaciją ištrinkite
akredituoti (tikrintojo pilnas pavadinimas) standarto LST EN ISO/IEC 17029:2020/ standartų LST EN ISO/IEC 17029:2020 ir LST EN ISO 14065:2022 atitikčiai atlikti pageidaujamoje akreditavimo srityje nurodytą veiklą.
išplėsti (tikrintojo pilnas pavadinimas) akreditavimo sritį standarto LST EN ISO/IEC 17029:2020/ standartų LST EN ISO/IEC 17029:2020 ir LST EN ISO 14065:2022 atitikčiai atlikti pageidaujamoje akreditavimo srityje nurodytą veiklą.
pakartotinai akredituoti (tikrintojo pilnas pavadinimas) standarto LST EN ISO/IEC 17029:2020/ standartų LST EN ISO/IEC 17029:2020 ir LST EN ISO 14065:2022 atitikčiai atlikti pageidaujamoje akreditavimo srityje nurodytą veiklą.. 
Įsipareigojame nuolat vykdyti akreditavimo reikalavimus, kitus atitikties vertinimo įstaigos įsipareigojimus ir teikti visą akreditavimui reikalingą informaciją.

PRIDEDAMA:
     įrašykite pridedamų dokumentų rinkmenų pavadinimus; vadovaukitės 1 priedo nuorodomis.


	Įstaigos vadovas
	
	
	

	
	(parašas)
	
	(vardas ir pavardė)





[bookmark: _Toc138091525][bookmark: _Toc434607472]________________________


[bookmark: _Toc235025415]LA/AD5.16/3 priedas. Pageidaujama akreditavimo sritis

(AVĮ pavadinimas)
(Veiklos vykdymo vietos adresas/ Veiklos vykdymo vietų adresai)
(data)

Akreditavimas pagal LST EN ISO/IEC 17029:2020/ 
arba
Akreditavimas pagal LST EN ISO/IEC 17029:2020 ir LST EN ISO 14065:2022

	Veiklos identifikavimas
(validavimas ir/arba verifikavimas)

	Validavimo ir/arba verifikavimo schema, jei taikoma
	Standartai, norminiai dokumentai ir/arba reglamentai, pagal kuriuos turi būti atliekamas validavimas ir/arba verifikavimas, kaip taikytina
	Veiklos techninė sritis, jei taikoma

	pvz., ŠESD emisijų, išreikštų CO2 ekvivalentu, ataskaitų verifikavimas
	pvz., ES ATLPS (direktyva 2003/87/EB)
	pvz., Reglamentai 2066/2018/ES, 2067/2018/ES)
	pvz., Veiklos kategorijos pagal ES ATLPS: 1a, 1b





________________________



[bookmark: _Toc235025416][bookmark: _Toc138091527][bookmark: _Toc158138073]LA/AD5.16/4 priedas. Žinios apie validavimo/ verifikavimo įstaigą, įstaigos finansavimą ir lėšų paskirstymą


(AVĮ pavadinimas)
(data)

1. AVĮ pavadinimas, adresas, interneto svetainė, telefonas, el. paštas.
2. AVĮ vadovas: pareigų pavadinimas, vardas, pavardė, telefonas, mob. telefonas, el. paštas.
3. Kai AVĮ yra juridinio asmens dalis:
· juridinio asmens pavadinimas;
· juridinio asmens vadovas: pareigų pavadinimas, vardas, pavardė, telefonas, mob. telefonas, el. paštas;
· juridinio asmens veikla;
· AVĮ padėtis juridinio asmens organizacinėje struktūroje, ryšiai su kitais juridinio asmens padaliniais;
· kai juridinis asmuo priklauso įmonių grupei, AVĮ padėtis įmonių grupėje, ryšiai su kitomis grupės įmonėmis. 
4. AVĮ aukščiausioji vadovybė: vardas, pavardė, pareigos, telefonas, mob. telefonas, el. paštas.
5. Darbuotojas, atsakingas už vadybos sistemos procesų ir procedūrų nustatymą, įdiegimą, priežiūrą ir aukščiausiosios vadovybės informavimą apie vadybos sistemos veiklą ir visus gerinimo poreikius: vardas, pavardė, telefonas, mob. telefonas, el. paštas.
6. Darbuotojas, kuris juridinio asmens vardu pasirašys su akreditavimo procesu susijusias sutartis: pareigos, vardas, pavardė.
7. AVĮ finansavimo šaltiniai ir lėšų paskirstymas, veiklos draudimas.



[bookmark: _Toc434607475]
____________________


[bookmark: _Toc235025417]LA/AD5.16/5 priedas. Informacija apie AVĮ darbuotojus


(AVĮ pavadinimas, adresas)
(data)


	Vardas, pavardė
	Pareigos
	Išsilavinimas
	Patirtis veiklos
srityje
	Darbuotojo funkcijos v/v procese

	
	
	
	
	

	
	
	
	
	





	



________________________


[bookmark: _Toc235025418][bookmark: _Toc434607477]LA/AD5.16/6 priedas. AVĮ subrangovų sąrašas


(AVĮ pavadinimas, adresas)
(data)


	Subrangovo pavadinimas
ir adresas
	Subrangovo funkcijos v/v procese
	Subrangą pagrindžiantis dokumentas (sutartis ar kt.)

	
	
	

	
	
	




[bookmark: _Toc434607478]

________________________



[bookmark: _Toc235025419][bookmark: _Toc158138076][bookmark: _Toc138091531]LA/AD5.16/7 priedas. Ryšys tarp ISO/IEC 17029 bei kitus reikalavimus nustatančių dokumentų atskirų punktų ir reikalavimų vykdymo tvarkas nustatančių AVĮ vadybos sistemos dokumentų 


(AVĮ pavadinimas, adresas)
(data)


	LST EN ISO/IEC 17029 bei kitus reikalavimus nustatančių dokumentų skyriai ir punktai
	Reikalavimų vykdymo tvarkas nustatančių AVĮ vadybos sistemos dokumentų skyriai ir punktai

	
	

	
	

	
	






________________________



[bookmark: _Toc235025420][bookmark: _Toc158138077][bookmark: _Toc138091533][bookmark: _Toc532290507][bookmark: _Toc5459535]LA/AD5.16/8 priedas. Žinios apie pokyčius

(AVĮ pavadinimas, adresas)
(data)


	                                                                 Veiklos vieta
                                                           
Pokyčiai 
	Pagrindinė
	X  padalinys 

	Organizacinės struktūros pokyčiai
	
	

	Pasikeitusių pagrindinių vadovaujančių darbuotojų skaičius
	
	

	Naujų darbuotojų/ tikrintojų skaičius
	
	

	Su subrangovais susiję pokyčiai 
	
	

	Gautų skundų, apeliacijų skaičius
	
	

	Vidaus audito metu nustatytų neatitikčių skaičius
	
	

	Pakeistų vadybos sistemos dokumentų skaičius
(Pridėti naujas dokumentų versijas)
	
	

	Kiti pokyčiai 
	
	


.



________________________

